Број: 3133/18-7

Датум: 04.01.2019. године

ПИТАЊА И ОДГОВОРИ

ВЕЗАНИ ЗА КОНКУРСНУ ДОКУМЕНТАЦИЈУ

Питање:

У конкурсној документацији на страни 53. у поглављу број 8 Модел уговора наведено је „Пакет линија број 4“ иако се јавна набавка односи на пакет линија број 3. Такође, на страни 85. конкурсне документације у оквиру Прилога 3 у поднаслову под називом Општи услови за аутобусе за рад на линијама градског и приградског превоза путника на територији Града Ниша je наведено на пакету линија 4, уместо да стоји пакет линија 3. Стога предлажемо да на наведеним местима у конкурсној документацији буде измењен број пакета линија на који се односи јавна набавка.

Одговор:

Наручилац прихвата примедбу и извршиће измену конкурсне документације.

Питање:

Такође, потребно је објаснити услов назначен на страни 45. у тачки 8. конкурсне документације да се радни стаж возача доказује фотокопијама радних књижица и потврдама предузећа у којима је обављао послове возача Д категорије, имајући у виду да је радна књижица као документ којим се доказује радни стаж укинута 2017.г.

Одговор:

Наручилац прихвата примедбу и извршиће измену конкурсне документације.

Питање:

У конкурсној документацији на страни 9. поглавље 4. Техничка документација прописан је капацитет аутобуса – број путника минимум 70. Исти услов је прописан на страни 27 и на страни 85 у прилогу 3. конкурсне документације. Међутим, у моделу Уговора у члану 2. у табели 1 Планирани капацитет возила (места по возилу) за категорију линија А и Б наведен је капацитет аутобуса -100 места по возилу. Потребно је капацитет аутобуса у уговору у члану 2 усагласити са капацитетом наведеним у конкурсној документацији.

Одговор:

Превозни захтеви на линијама у систему јавног превоза у Нишу, према важећим редовима вожњи, односно планираним интервалима и бројем возила, задовољавају се са минималним капацитетом од 70 места/возилу. Обзиром на стање на тржишту у погледу понуђеног капацитета возила у понудама се очекују возила различитог капацитета, знатно већег од минималног, па се у циљу повећања квалитета пружене услуге и комфора корисника јавног превоза као планирани али не и минимални капацитет задржава 100 места/возилу. На основу тога, наручилац остаје при том захтеву из конкурсне документације.

Kомисијa за јавну набавку